Äänis

Äänis on harvinainen suomalainen etunimi. Sillä oli oma nimipäivä 2. lokakuuta vuosina 1929–1949. Se on ollut suomalaisen almanakan kaikkien aikojen ainoa Ä-alkuinen nimi. Se viittaa Itä-Karjalassa sijaitsevaan Äänisjärveen ja kuuluu suursuomalaisiin nimiin.

Pääosa Ääniksistä on saanut nimensä 1940-luvulla. Jatkosodan aikana Äänis-nimen antamista perusteltiin joskus sillä, että lapsi oli kastettu rintamalta tuodulla Äänisen vedellä. Kustaa Vilkunan Etunimet-kirjassa Äänis on merkitty naisennimeksi, vaikka sen on saanut ainakin 50 miestä ja alle 30 naista.

Tunnettuja Ääniksiä 
Jyrki Äänis Kaleva Vesikansa, toimittaja ja tietokirjailija

Lähteet
 Väestörekisterikeskus: Nimipalvelu 
 Kustaa Vilkuna: Etunimet
 Eero Kiviniemi: Rakkaan lapsen monet nimet.

Viitteet

Etunimet